नई दिल्‍ली: अमेरिका में एक कुत्‍ते के अपने मालिक को गोली मारने का मामला सामने आया है. मीडिया रिपोर्ट के मुताबिक 51 वर्षीय रिचर्ड रेम्‍मे आयोवा स्थित घर में अपने पिटबुल लैबराडोर (क्रॉस ब्रीड) कुत्‍ते बेल्‍यू के साथ खेल रहे थे. उसी दौरान उन्‍हें गोली लगने का अहसास हुआ. उनके अनुसार वह अपने कुत्‍ते को गोदी में जंप लगाना सीखा रहे थे. इसी दौरान उनके कुत्‍ते का पैर लगकर पिस्‍तौल की सेफ्टी क्‍ल‍िप खुल गई. उनकी बेल्‍ट में पिस्‍तौल लगी थी. कुत्‍ते ने जब गोदी में आने के लिए दोबारा छलांग लगाई तो उसके पैर में फंसकर पिस्‍तौल का ट्रिगर दब गया और गोली चल गई.